Chovusho‘g‘lu Anqara Rossiya bilan ham, Ukraina bilan muloqotni davom ettirayotganini bildirdi. Foto: Chris McGrath/Getty Images Turkiya Rossiya uchun havo kengliklarini yopmaydi. Bu haqda mamlakat tashqi ishlar vaziri Mavlut Chovusho‘g‘lu ma’lum qildi. "Anqara Rossiya uchun havo kengliklarini yopmaydi. Turkiya uchun havo kengliklarining ochiqligi strategik va gumanitar nuqtai nazardan muhim hisoblanadi", - dedi u. Chovusho‘g‘lu shuningdek, Anqara Rossiya bilan ham, Ukraina bilan ham muloqotni davom ettirayotganini bildirdi. “Agar sharoit imkon bersa, biz Antalyadagi diplomatik forum doirasida (11-13 mart kunlari) Lavrov va Kuleba o‘rtasida uchrashuv tashkil etishga tayyormiz”, - dedi Turkiya tashqi ishlar vaziri.